Tamedyazt n leqbayel tamensayt sumata, teqqen aṭas ɣer tmetti d umezruy, aladɣa snat-aki n tewsatin i ɣef xedmeɣ akatay-aki n tagara n turagt, imi tamjadelt d temɛezbert d tamedyazt tanagit n lweqt-is, acku imusnawen ttagmend tehrekt seg wayen akk iḍerrun di tmetti nsen s tehri, ama d ansayen, ayen s wayes ttamnen d imennuɣen d-yettilin ger teqbilin, neɣ d tidyanin nniḍen yerzan zzman n yiɣil, ɣef waya i tesɛa tmedyazt imir anect-aki akk n wazal i umi ur zmiren ara a d-tzeglen yemdanen di tmeddurt nsen.